
Mestni svet
Komisija za mandatna vprašanja volitve in imenovanja
Trg Edvarda Kardelja 1, 5000 Nova Gorica

Številka: 014-0017/2026-2
Nova Gorica, 31. julija 2026


VODJEM SVETNIŠKIH SKUPIN IN 
PREDSTAVNIKOM POLITIČNIH STRANK
OZ. LIST KANDIDATOV


ZADEVA: KADROVSKE ZADEVE


Prosimo vas, da nam posredujete vaše predloge kandidatur za naslednji organ, in sicer:
1. Predlog članov v strokovni svet zavoda Goriška lokalna energetska agencija – GOLEA Nova Gorica 

Direktor zavoda GOLEA  Nova Gorica je 2. julija 2026 Mestno občino Nova Gorica prosil, da predlaga predstavnike za članstvo v strokovnem svetu Zavoda GOLEA Nova Gorica.
Skladno s 15. členom Odloka o ustanovitvi Zavoda Goriška lokalna energetska agencija – GOLEA (Uradni list RS, št. 25/06) šteje strokovni svet 12 članov. 

Člane strokovnega sveta imenuje svet zavoda na predlog ustanovitelja. Direktor zavoda je po funkciji član strokovnega sveta in ga tudi vodi.

V strokovnem svetu so priznani strokovnjaki iz področja znanstveno raziskovalne dejavnosti, pedagoške dejavnosti, strokovnjaki iz gospodarstva in regionalnih institucij družbenega pomena.

Mandatna doba članov strokovnega sveta je 4 leta.

Strokovni svet zavoda opravlja naslednje naloge: 
· obravnava vprašanja s področja strokovnega dela zavoda. .
· odloča o strokovnih vprašanjih v okviru pooblastil določenih v statutu,
· določa strokovne podlage za programe dela in razvoja zavoda, 
· daje direktorju mnenja in predloge glede organizacije dela in pogojev za razvoj dejavnosti,
· opravlja druge z zakonom ali aktom o ustanovitvi določene naloge.



Prosimo vas, da predloge kandidatur, skladno s poslovniškimi določili, posredujte najkasneje do torka, 18. avgusta 2026 na elektronski naslov mestna.obcina@nova-gorica.si, ali jih do tega dne, do 13. ure, vložite v glavni pisarni Mestne občine Nova Gorica, pisarna 12/pritličje.


V primeru vprašanj v zvezi s kandidaturami se lahko obrnete na Službo za mestni svet in krajevne skupnosti, dosegljivo na elektronskem naslovu melanija.kersevan@nova-gorica.si in telefonski številki 05/33 50 305.
	Skladno z 72. členom Poslovnika Mestnega sveta Mestne občine Nova Gorica mora biti predlog kandidature sestavljen v pisni obliki in mora vsebovati:
· navedbo predlagatelja kandidature (svetnik ali svetniška skupina);
· navedbo funkcije oziroma organa, na katerega se nanaša kandidatura;
· osebne podatke kandidata (ime in priimek, datum rojstva, kraj rojstva, kraj stalnega bivališča);
· podatke o strokovni izobrazbi kandidata;
· pisna dokazila o izpolnjevanju pogojev, ki/če so pogoj za izvolitev oziroma imenovanje;
· vnaprejšnjo pisno privolitev kandidata k izvolitvi oziroma imenovanju;
· podpis predlagatelja.

Predlagamo, da predlogu kandidature priložite življenjepis kandidata ter dokazila o njegovih izkušnjah, opravljenih usposabljanjih in izobraževanjih.

Predlogu je potrebno priložiti tudi morebitne druge za posamezno imenovanje predpisane priloge oz. dokazila.




Predloge kandidatur, ki bodo prispeli po izteku roka za vložitev kandidatur ter predloge kandidatur, ki ne vsebujejo vseh elementov, določenih v tem pozivu, bo Komisija za mandatna vprašanja, volitve in imenovanja zavrgla in o tem obvestila predlagatelja.

Lep pozdrav.								
	 
	Ana Zavrtanik Ugrin

	
	Predsednica

